open-index/open-wikipedia-markdown huggingface dataset:
จี้ (ภาพยนตร์ พ.ศ. 2548)

**จี้** () เป็นภาพยนตร์ไทยแนวสุขนาฏกรรมจินตนิยม ปี พ.ศ. 2548 กำกับและควบคุมงานสร้างโดยธนิตย์ จิตนุกูล นำแสดงโดยอัมรินทร์ นิติพนและศุภักษร ไชยมงคล ร่วมด้วยสมชาย ศักดิกุล, ประกาศิต โบสุวรรณ, วรเชษฐ์ เอมเปีย, นิรุติ สาวสุดชาติ และดลกมล ศรัทธาทิพย์ เข้าฉายครั้งแรกเมื่อวันที่ 3 กุมภาพันธ์ พ.ศ. 2548

## เนื้อเรื่อง
พีรพล หรือ “พี” (อัมรินทร์ นิติพน) อดีตผู้กำกับภาพยนตร์ชื่อดัง ต้องเจอช่วงตกต่ำของชีวิต เมื่อภรรยาอย่าง ลินดา บอกเลิกและไล่เขาออกจากบ้าน เขาจึงไม่มีที่ไปและต้องกลับมาหา เฮียตง (วีระวิทย์ เหล่าสันติพลวุฒิ) เจ้านายเก่าซึ่งเป็นเจ้าของโรงภาพยนตร์ เพื่อขออาศัยอยู่ชั่วคราว

ในระหว่างนั้น พีเกิดแรงบันดาลใจที่อยากจะกลับมาสร้างภาพยนตร์อีกครั้ง เขาจึงเขียนบทหนังใหม่ไปเสนอเฮียตง แต่กลับถูกปฏิเสธ พีไม่ยอมแพ้ จึงไปชวนเพื่อนร่วมงานเก่าได้แก่ สำเริง (ประกาศิต โบสุวรรณ) อดีตตากล้องที่ตอนนี้ทำงานอยู่สำนักงานเขต และ สงัด (วรเชษฐ์ เอมเปีย) อดีตผู้กำกับเสียงที่หันไปเป็นผู้จัดการร้านขายเครื่องใช้ไฟฟ้า มาช่วยกันฟื้นฝันอีกครั้ง

สุดท้ายเฮียตงยอมให้โอกาสพีกลับมาทำหนัง แต่มีเงื่อนไขที่ทำให้ทุกคนอึ้ง — หนังเรื่องนี้จะต้องเป็น “หนังโป๊”! ระหว่างเตรียมสร้างหนังเรื่องใหม่ พีนึกถึงหญิงสาวคนหนึ่งที่เขาเคยพบขณะถูกส่งไปบำเพ็ญประโยชน์หลังถูกจับเพราะเมาแล้วขับ หญิงสาวคนนั้นทำให้เขาประทับใจจนอยากชวนมาแสดงหนัง จนได้รู้ว่าชื่อ จี้ (ศุภักษร ไชยมงคล) และตกลงให้เธอมารับบทนำคู่กับ ไอ้ม้า (นิรุติ สาวสุดชาติ) พระเอกจอมเจ้าชู้ที่ชอบฟันนางเอกเป็นชีวิตจิตใจ

แต่ไม่มีใครรู้ว่า “จี้” แท้จริงแล้วคือลูกสาวของ เจ้าพ่อแอ๊ด (สมชาย ศักดิกุล) เจ้าพ่อมาเฟียชื่อดังที่เพิ่งหนีการแต่งงานกับ อาฮิว (บุญถิ่น ทวยแก้ว) ลูกชายของ เจ้าพ่อโรจน์ (จรัสพงษ์ สุรัสวดี) เพื่อนสนิทของเจ้าพ่อแอ๊ดเอง และที่สำคัญเธอยังมีโรคประจำตัวคล้ายฮิสทีเรีย

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2548
หมวดหมู่:ภาพยนตร์ภาษาไทยในคริสต์ทศวรรษ 2000
หมวดหมู่:ภาพยนตร์ที่กำกับโดย ธนิตย์ จิตนุกูล
หมวดหมู่:ภาพยนตร์รักตลกไทย
Takydromus amurensis

***Takydromus amurensis*** หรือ **สางห่าอามูร์** เป็นสายพันธุ์ของกิ้งก่าในวงศ์ Lacertidae พบในประเทศรัสเซีย จีน คาบสมุทรเกาหลี และญี่ปุ่น

## สถานะการอนุรักษ์
การเปลี่ยนแปลงสภาพภูมิอากาศอาจส่งผลกระทบทั้งเชิงบวกและเชิงลบต่อ *T. amurensis* งานวิจัยหนึ่งพบว่าระยะเวลาฟักตัวของสายพันธุ์นี้ได้รับผลกระทบอย่างมีนัยสำคัญจากอุณหภูมิโดยรอบ ในงานวิจัยนี้ ได้มีการคลุมเมโซคอสม์กลางแจ้งด้วยพลาสติกแรปเพื่อสร้างอุณหภูมิที่อบอุ่นขึ้น และไข่ฟักที่อุณหภูมิที่อบอุ่นกว่านี้ฟักตัวเร็วกว่าไข่ที่ฟักในเมโซคอสม์แบบเปิดถึง 8 วัน ลูกอ่อนที่ฟักในอุณหภูมิที่อบอุ่นกว่ายังมีอัตราการรอดชีวิตสูงกว่าพี่น้องที่ฟักในอุณหภูมิปัจจุบัน อย่างไรก็ตาม ผลกระทบโดยรวมของภาวะโลกร้อนต่อความเหมาะสมของถิ่นที่อยู่อาศัยคาดว่าจะเป็นลบ การศึกษาแบบจำลองของ *[[Takydromus]]* ห้าสายพันธุ์ที่แตกต่างกันคาดการณ์ว่า *T. amurensi* จะมีการสูญเสียถิ่นที่อยู่อาศัยสุทธิสูงหากสภาพภูมิอากาศร้อนขึ้น

## อ้างอิง

หมวดหมู่:สกุลสางห่า
หมวดหมู่:สัตว์เลื้อยคลานในประเทศรัสเซีย
เฮงูริ โนะ มาโตริ

**เฮงูริ โนะ มาโตริ** () เป็นเสนาบดีราชสำนักญี่ปุ่นในชั้นช่วงยุคโคฟุง ผู้สามารถยึดบัลลังก์ญี่ปุ่นได้ชั่วครู่จากการพยายามก่อรัฐประหาร เขาเป็นบุตรของเฮงูริ โนะ สึกะ และรับใช้ราชสำนักของจักรพรรดิยูเรียกุถึงจักรพรรดินิงเก็ง

ตามข้อมูลจาก*[[นิฮงโชกิ]]* เมื่อจักรพรรดินิงเก็งสวรรคตใน ค.ศ. 498 เฮงูริ โนะ มาโตริขึ้นครองอำนาจและเริ่มความพยายามสถาปนารัชสมัยของตนเอง เขาประพฤติอย่างเย่อหยิ่งต่อมกุฎราชกุมารโวฮัตสึเซะ วากาซาซากิ (ต่อมาคือจักรพรรดิบูเร็ตสึ) รัชทายาทของนิงเก็ง ยึดพระราชวังที่อ้างว่าสร้างให้เจ้าชาย และปฏิเสธคำขอม้าจากเจ้าชาย เจ้าชายทรงปรารถนาสมรสกับหญิงสาวชื่อคาเงฮิเมะ แต่ทว่าเฮงูริ โนะ ชิบิ บุตรชายของมาโตริ ได้หมั้นหมายกับคาเงฮิเมะอย่างลับ ๆ และเมื่อวากาซาซากิรู้เรื่องนี้ พระองค์จึงสั่งฆ่าชิบิ พระองค์ได้ปราบปรามและปราบกบฏของเฮงูริ โนะ มาโตริได้สำเร็จ ด้วยความช่วยเหลือของโอโตโมะ โนะ คานามูระ

## อ้างอิง
หมูนแก้ว ออละบูน

**หมูนแก้ว ออละบูน** (; เกิด 4 พฤษภาคม ค.ศ. 1942) เป็นนักการเมืองชาวลาว ใน ค.ศ. 2010 เขาเป็นรัฐมนตรีว่าาการกระทรวงข้อมูลข่าวสารและวัฒนธรรมในประเทศลาว เขาเข้าร่วมงานสำคัญ ๆ มากมายทั้งในประเทศและเอเชียตะวันออกเฉียงใต้ และเป็นสมาชิกที่กระตือรือร้นของอาเซียน โดยเป็นประธานการประชุมครั้งที่ 10 ในเดือนพฤศจิกายน ค.ศ. 2009 ในฐานะรัฐมนตรีว่าการกระทรวงวัฒนธรรม ออละบูนมักเข้าร่วมงานกิจกรรมและพิธีเปิดงานต่าง ๆ ทั่วประเทศลาว ไม่ว่าจะเป็นงานฉลองครบรอบหนังสือพิมพ์ ไปจนถึงงานเปิดโรงแรม

## อ้างอิง

หมวดหมู่:สมาชิกคณะกรรมการกลางที่ 5 แห่งพรรคประชาชนปฏิวัติลาว
หมวดหมู่:สมาชิกคณะกรรมการกลางที่ 6 แห่งพรรคประชาชนปฏิวัติลาว
หมวดหมู่:สมาชิกคณะกรรมการกลางที่ 7 แห่งพรรคประชาชนปฏิวัติลาว
หมวดหมู่:สมาชิกคณะกรรมการกลางที่ 8 แห่งพรรคประชาชนปฏิวัติลาว
หมวดหมู่:รัฐมนตรีของรัฐบาลลาว
คณะจัดตั้งศูนย์กลางพรรคแห่งพรรคประชาชนปฏิวัติลาว

**คณะจัดตั้งศูนย์กลางพรรคแห่ง[[พรรคประชาชนปฏิวัติลาว]]** (, *พักปะซาซนปะติวัดลาว คะนะจัดตั้งสูนกางพัก*) เป็นคณะกรรมการกลางที่สถาปนาในวันที่ 25 มีนาคม ค.ศ. 1955 มีหน้าที่รับผิดชอบในการจัดระเบียบและนำการจัดตั้งพรรคและงานด้านบุคลากร

หัวหน้าคณะกรรมการกลางองค์กรเป็นสมาชิกโดยสิทธิของคณะกรรมการกลางพรรคฯ หัวหน้าคนปัจจุบันคือ สีไส ลือเดดมูนสอน เป็นสมาชิกคณะกรรมการกลางชุดที่ 11 โปลิตบูโรชุดที่ 11 และสำนักเลขาธิการชุดที่ 11

## รายชื่อ

## อ้างอิง

## แหล่งข้อมูลอื่น
* เว็บไซต์
คำแสง สิวิไล

**คำแสง สิวิไล** () เป็นนักการเมืองลาวลุ่มและสมาชิกพรรคประชาชนปฏิวัติลาว เขาเข้าร่วมการประชุมผู้ก่อตั้งที่ภายหลังกลายเป็นพรรคประชาชนปฏิวัติลาว และได้รับเลือกเป็นหนึ่งในห้าสมาชิกคณะกรรมการกลางฝ่ายบริหารที่ 1

เขายังดำรงตำแหน่งหัวหน้าคนแรกของงานด้านองค์กรในวันที่ 25 มีนาคม ค.ศ. 1955 ถึงเดือนกุมภาพันธ์ ค.ศ. 1957

## อ้างอิง

### บรรณานุกรม
*หนังสือ:*
*
เขาเสียวอู่ไถ

**เขาเสียวอู่ไถ** () เป็นภูเขาในอำเภออฺวี่ทางตะวันตกเฉียงเหนือของมณฑลเหอเป่ย์ ประเทศจีน ด้วยระดับความสูง  ทำให้เป็นจุดสูงสุดในมณฑลเหอเป่ย์และทิวเขาไท่หาง

## อ้างอิง

หมวดหมู่:ภูเขาในมณฑลเหอเป่ย์
หมวดหมู่:จุดสูงสุดในมณฑลของประเทศจีน
หมวดหมู่:ภูมิศาสตร์ของจางเจียงโข่ว
ราชวงศ์ประติหาระ

**ราชวงศ์ประติหาระ** หรือ **คุรชระ-ประติหาระ** (อักษรเทวนาครี: गुर्जर-प्रतिहार, *คุรฺชร-ปฺรติหาร*) เป็นราชวงศ์ที่สำคัญในอินเดียยุคกลาง

มีบทบาทในการรบกับผู้ยึดครองจากโลกอาหรับไม่ให้ข้ามพ้นแม่น้ำสินธุ นาคภัฏที่ 1 เอาชนะกองทัพอาหรับในการตั้งทัพรบของเกาะลีฟะฮ์ และในรัชสมัยของนาคภัฏที่ 2 ราชวงศ์นี้ขึ้นมามีอำนาจมากที่สุดในอินเดียเหนือ บุตรของเขา รามภัทร ขึ้นปกครองต่อไม่นาน ต่อด้วยบุตร มิหิร โภช ในสมัยนี้และในสมัยของ มเหนทรปาลที่ 1 ผู้สืบทอด จักรวรรดิประติหารอยู่ในยุคร่งเรืองสูงสุด และมีอาณาเขตใกล้เคียงกัลจักรวรรดิคุปตะ กินพื้นที่จากสินธ์ทางตะวันตก ไปถึงเบงกอลในตะวันออก และจากหิมาลัยทางเหนือ ไปถึงแม่น้ำนรรมทาทางใต้

ประติหารเป็นที่รู้จักจากศิลปะในสมัยของตน โดยเฉพาะจากประติมากรรม งานแกะสลัก และรูปบบศาลาทรวเปิด ตัวอย่างชิ้นสำคัญที่สุดของศิลปะของประติหารคือขชุรโหมหามนเทียร ที่ได้รับสถานะเป็นแหล่งมรดกโลกของยูเนสโก

ความรุ่งเรืองของจักรวรรดิเริ่มเสื่อมลงหลังการเบาะแว้งภายใน ประกอบกับการโจมตีครั้งใหญ่จากอินทร ที่ 3 แห่งราษฏรกูฏ ผู้ซึ่งในประมาณปี 916 โจมตีและทำลายล้างนครกันเนาช์ ในปลายศตวรรษที่สิบ จักรวรรดิประติหารมีอาณาเขตเพียงแค่โทอับ กษัตริย์สำคัญคนสุดท้าย ราชยปาล ถูกขับจากกันเนาช์โดยมะห์มูดแห่งกัซนีในปี 1018

## อ้างอิง

### บรรณานุกรม

* 
* 
* 
* 
* Majumdar, R.C. (1955). The Age of Imperial Kanauj (First ed.). Bombay: Bharatiya Vidya Bhavan.
* 
* Meister, M.W (1991). Encyclopaedia of Indian Temple Architecture, Vol. 2, pt.2, North India: Period of Early Maturity, c. AD 700–900 (first ed.). Delhi: American Institute of Indian Studies. p.&nbsp;153. 
* 
**  
* Sharma, Dasharatha (1966). Rajasthan through the Ages. Bikaner: Rajasthan State Archives
* 
* 
* 
* Sharma, Shanta Rani (2017). Origin and Rise of the Imperial Pratihāras of Rajasthan: Transitions, Trajectories and Historical Change (First ed.). Jaipur: University of Rajasthan. p.&nbsp;77–78. .
* 
* 

* 
* 

หมวดหมู่:จักรวรรดิอินเดีย
หมวดหมู่:รัฐสิ้นสภาพในประเทศอินเดีย
หมวดหมู่:รัฐสิ้นสภาพในประเทศบังคลาเทศ
หมวดหมู่:รัฐและดินแดนที่ก่อตั้งในคริสต์ศตวรรษที่ 7
หมวดหมู่:สิ้นสุดในคริสต์ศตวรรษที่ 10
แอคแบร์ แอฮ์แมดพูร์

**แอคแบร์ แอฮ์แมดพูร์** (; 1 สิงหาคม ค.ศ. 1958 – 9 มิถุนายน ค.ศ. 2025) เป็นนักการเมืองชาวอิหร่าน เขาเป็นสมาชิก Iranian principlists โดยดำรงตำแหน่งในรัฐสภาเมื่อ ค.ศ. 2020 ถึง 2024

แอฮ์แมดพูร์เสียชีวิตในวันที่ 9 มิถุนายน ค.ศ. 2025 ด้วยอายุ 66 ปี

## อ้างอิง
มุฮัมมัด ฮะมูด อัลฟัจญี

**มุฮัมมัด ฮะมูด อัลฟัจญี** (; ค.ศ. 1940 – 2 มิถุนายน ค.ศ. 2025) เป็นนักการเมืองและนักธุรกิจชาวคูเวตที่เป็นนักการเมืองอิสระ เขาดำรงตำแหน่งในสภาผู้แทนราษฎรเมื่อ ค.ศ. 2003 ถึง 2006

อัลฟัจญีเสียชีวิตในวันที่ 2 มิถุนายน ค.ศ. 2025 ด้วยอายุ 85 ปี

## อ้างอิง
เหตุรถยนต์ระเบิดในเดลี พ.ศ. 2568

เมื่อวันที่ 10 พฤศจิกายน 2025 เกิดเหตุรถยนต์ระเบิดใกล้กับป้อมแดงในกรุงเดลี ประเทศอินเดีย เป็นผลให้ทีผู้เสียชีวิต 9 ราย บาดเจ็บมากกว่า 20 คน

ตำรวจเดลีระบุว่าเหตุระเบิดนี้ต้องสงสัยว่าเกิดจากแอมโมเนียมไนเตรตที่บรรจุในรถ เนื่องจากพบว่ามีไฟที่ลุกลามไปติดรถยนต์ข้างเคียง ผลการสืบสวนเบื้องต้นบ่งบอกความเป็นไปได้ของการโจมตีพลีชีพ กระนั้นยังคงไม่ได้บทสรุปว่าเป็นก่อการร้ายอย่างแน่ชัด

## เหตุการณ์

ณ เวลา 18:52 IST ของวันที่ 10 พฤศจิกายน 2025 รถยนต์คันหนึ่งระเบิดในบริเวณใกล้กับป้อมแดงในกรุงเดลี รถยนต์ที่เกิดเหตุเป็นรถฮุนได i20 และมาจอดอยู่ใกล้กับป้อมแดง นานกว่าสามชั่วโมงก่อนจะขับต่อ ภาพจากกล้องวงจรปิดแสดงให้เห็นว่าจากนั้นรถขับไปที่จอดรถติดกับมัสยิดสุเนหรีในจันทนีจาวก์เมื่อเวลาประมาณ 15:19 น. และจอดอยู่ตรงนั้นถึง 18:48 น. รถหยุดที่ไฟแดงใกล้กับประตู 1 ของสถานีรถไฟใต้ดินลาลกิลา ก่อนขับออกมาและระเบิดที่เวลา 18:52 น. โดยมีคนอยู่ในรถสามคน เมื่อตอนที่เกิดเหตุระเบิด

## อ้างอิง

หมวดหมู่:เดลี
หมวดหมู่:ประเทศอินเดียในปี พ.ศ. 2568
หมวดหมู่:เหตุระเบิดในประเทศอินเดีย
เล่ห์รักวังต้องห้าม: เจ้าหญิงผจญภัย

**เล่ห์รักวังต้องห้าม: เจ้าหญิงผจญภัย** () เป็นละครโทรทัศน์แนวย้อนยุคของจีนแผ่นดินใหญ่ในปี ค.ศ. 2019 มีฉากหลังเป็นสมัยราชวงศ์ชิง เป็นภาคแยกของเรื่องเล่ห์รักตำหนักเหยียนสี่ และถ่ายทำพร้อมกับเรื่องนี้ในปี ค.ศ. 2017 โดยออกอากาศทางเน็ตฟลิกซ์เมื่อวันที่ 31 ธันวาคม ค.ศ. 2019 รวมทั้งหมด 6 ตอน

## อ้างอิง

หมวดหมู่:ละครโทรทัศน์ภาษาจีน
หมวดหมู่:ละครโทรทัศน์จีนในปี พ.ศ. 2562
หมวดหมู่:ละครออนไลน์จีนในปี พ.ศ. 2562
หมวดหมู่:ละครโทรทัศน์จีนในคริสต์ทศวรรษ 2010
หมวดหมู่:ละครโทรทัศน์ที่มีฉากในยุคราชวงศ์ชิง
สกอตต์ เบสเซนต์

**สกอตต์ เคนเนธ โฮเมอร์ เบสเซนต์** (; เกิด 21 สิงหาคม ค.ศ. 1962) เป็นเจ้าหน้าที่รัฐบาลสหรัฐอเมริกา นักลงทุนอสังหาริมทรัพย์ และเป็นอดีตผู้จัดการกองทุนบริหารความเสี่ยงซึ่งดำรงตำแหน่งตั้งแต่ ค.ศ. 2025 ในฐานะรัฐมนตรีว่าการกระทรวงการคลังสหรัฐคนที่ 79 เขาเคยเป็นหุ้นส่วนที่โซรอสฟันด์แมเนจเมนต์และเป็นผู้ก่อตั้งคีย์สแควร์กรุป บริษัทลงทุนขนาดใหญ่ระดับโลก

เบสเซนต์จบการศึกษาจากวิทยาลัยเยลเมื่อปี ค.ศ. 1984 ต่อมาในปี ค.ศ. 1991 เขาได้รับว่าจ้างโดยโซรอสฟันด์แมเนจเมนต์และกลายเป็นหัวหน้าในสำนักงานที่ลอนดอนในที่สุด ขณะที่ประกอบอาชีพดังกล่าวในเดือนกันยายน ค.ศ. 1992 เขาเป็นผู้นำสมาชิกของกลุ่มที่ทำกำไรได้ 1 พันล้านดอลลาร์สหรัฐในช่วงแบล็กเวนส์เดย์ วิกฤตเงินปอนด์สเตอร์ลิงของอังกฤษ และในปี ค.ศ. 2013 เขาทำกำไรได้อีก 1.2 พันล้านดอลลาร์สหรัฐจากการลงทุนเก็งกำไรของโซรอสฟันด์แมเนจเมนต์ซึ่งเดิมพันว่าเงินเยนญี่ปุ่นจะอ่อนค่าลง

เบสเซนต์ดำรงตำแหน่งเป็นที่ปรึกษาด้านเศรษฐกิจ นักระดมทุน และเป็นผู้บริจาคหลักสำหรับการรณรงค์เลือกตั้งประธานาธิบดีของดอนัลด์ ทรัมป์ในปี ค.ศ. 2024 โดยเมื่อวันที่ 22 พฤศจิกายน ค.ศ. 2024 ทรัมป์ผู้ซึ่งได้รับเลือกเป็นประธานาธิบดีได้แต่งตั้งเบสเซนต์ให้เป็นรัฐมนตรีว่าการกระทรวงการคลังสหรัฐในรัฐบาลสมัยที่สองของเขา โดยได้รับการยืนยันจากวุฒิสภาสหรัฐเมื่อวันที่ 27 มกราคม ค.ศ. 2025 ด้วยคะแนนเสียง 68 ต่อ 29 และได้ปฏิญาณตนเข้ารับตำแหน่งรัฐมนตรีว่าการกระทรวงการคลังสหรัฐคนที่ 79 เมื่อวันที่ 28 มกราคม ค.ศ. 2025

เบสเซนต์เป็นชายรักร่วมเพศที่เปิดเผยตนเองเป็นคนที่สองซึ่งมีตำแหน่งในคณะรัฐมนตรีสหรัฐ (หลังพีต บูติเจิจ) เนื่องจากรัฐมนตรีว่าการกระทรวงการคลังสหรัฐจัดอยู่ในลำดับที่ห้าในลำดับการสืบทอดตำแหน่งประธานาธิบดีสหรัฐ เขาเป็นบุคคลในกลุ่มบุคคลที่มีความหลากหลายทางเพศอย่างเปิดเผยซึ่งมีตำแหน่งสูงที่สุดที่เคยดำรงมาในรัฐบาลกลางสหรัฐ

## อ้างอิง

หมวดหมู่:บุคคลที่เกิดในปี พ.ศ. 2505
หมวดหมู่:บุคคลที่ยังมีชีวิตอยู่
หมวดหมู่:มหาเศรษฐีชาวอเมริกัน
หมวดหมู่:ชายรักร่วมเพศชาวอเมริกัน
หมวดหมู่:ชาวอเมริกันเชื้อสายฝรั่งเศส
หมวดหมู่:คริสต์ศาสนิกชนนิกายโปรเตสแตนต์ชาวอเมริกัน
หมวดหมู่:บุคคลจากมหาวิทยาลัยร็อกเกอะเฟลเลอร์
หมวดหมู่:ศิษย์เก่าจากมหาวิทยาลัยเยล
ศาสนาในประเทศซีเรีย

**ศาสนาในประเทศซีเรีย**สื่อถึงขอบเขตของศาสนาที่พลเมืองซีเรียนับถือ ในอดีต ภูมิภาคนี้เต็มไปด้วยศาสนาที่หลากหลาย โดยมีนิกายต่าง ๆ ในแต่ละชุมชนทางศาสนาอยู่มากมาย

ชาวซีเรียส่วนใหญ่นับถือศาสนาอิสลาม โดยที่ซุนนีมีจำนวนมากที่สุด (ส่วนใหญ่ประกอบด้วยชาวอาหรับ เคิร์ด เติร์กเมน และเซอร์เคสเซียน) รองลงมาคืออะละวีและกลุ่มชีอะฮ์อื่น ๆ (โดยเฉพาะอิสมาอีลียะฮ์และชีอะฮ์สิบสองอิมาม) และชาวดรูซ นอกจากนี้ ยังมีชนกลุ่มน้อยที่นับถือศาสนาคริสต์อยู่หลายกลุ่ม (รวมถึงกรีกออร์ทอดอกซ์ เมลไคต์คาทอลิก อาร์เมเนียอัครสาวก อาร์เมเนียคาทอลิก ซีรีแอกออร์ทอดอกซ์ ซีรีแอกคาทอลิก อัสซีเรียอัครสาวก แคลเดียคาทอลิก มารอไนต์ ละตินคาทอลิก โรมันคาทอลิก และโปรเตสแตนต์) นอกจากนี้ยังมีชุมชนชาวยะซีดีขนาดเล็ก ใน ค.ศ. 2020 *[[The Jewish Chronicle|Jewish Chronicle]]* รายงานว่าไม่มีชาวยิวเหลืออยู่ในประเทศซีเรียอีก

## อ้างอิง

## อ่านเพิ่ม
*Marcel Stüssi, *Models of Religious Freedom: Switzerland, the United States, and Syria by Analytical, Methodological, and Eclectic Representation*, 2012, p.&nbsp;375 ff.

## แหล่งข้อมูลอื่น

* Sectarianism in Syria (Survey Study)
* Islamic Education in Syria
แคว้นอาบัย

**แคว้นอาบัย** () เป็นแคว้นหนึ่งของประเทศคาซัคสถาน ประธานาธิบดีฆาเซิม-โฌมาร์ต โตกาเยฟ ได้ประกาศเมื่อวันที่ 16 มีนาคม 2022 ว่าจะมีการจัดตั้งแคว้นนี้ขึ้น พื้นที่นี้ได้แยกออกมาจากแคว้นคาซัคสถานตะวันออก เมื่อร่างกฎหมายของโตกาเยฟมีผลบังคับใช้ในวันที่ 8 มิถุนายน 2022 ศูนย์กลางการบริหารของแคว้นคือเซียเมียย์ ซึ่งเคยเป็นที่รู้จักกันในชื่อเซมีปาลาตินสค์ () จนถึงปี ค.ศ. 2007 พรมแดนของแคว้นในปัจจุบันมีลักษณะใกล้เคียงกับแคว้นเซมีปาลาตินสค์เดิม ซึ่งถูกยุบรวมเข้ากับแคว้นคาซัคสถานตะวันออกในปี ค.ศ. 1997

แคว้นอาบัยได้รับการตั้งชื่อตาม อาบัย ฆูนัมบายูเลอ () นักกวีและนักปราชญ์ชาวคาซัค ซึ่งเกิดในพื้นที่ปัจจุบันคือแคว้นอาบัย

## ภูมิศาสตร์
เมืองเซียเมียย์เป็นศูนย์กลางการปกครองของแคว้นอาบัย แคว้นอาบัยมีอาณาเขตติดต่อกับแคว้นคาซัคสถานตะวันออกและเขตปกครองตนเองซินเจียงอุยกูร์ทางทิศตะวันออก แคว้นปัฟโลดาร์และดินแดนอัลไตทางทิศเหนือ แคว้นคาราฆันเดอทางทิศตะวันตก และแคว้นเฌียเตอซูว์ทางทิศใต้

## เขตการปกครอง
350px|thumb|อำเภอของแคว้นอาบัยในปี ค.ศ. 2024
แคว้นอาบัยแบ่งออกเป็น 10 อำเภอและ 2 เมืองที่มีความสำคัญดังต่อไปนี้:

**อำเภอ**
# อำเภออาบัย ()
# อำเภออักซูว์อัต ()
# อำเภออายาเกิซ ()
# อำเภอเบียสฆาราไฆ )
# อำเภอโบโรดูว์ลีย์ฆา )
# อำเภอฌาร์มา )
# อำเภอเกิกเปียกตือ )
# อำเภออือร์ฌาร์ )
# อำเภอมาฆันเชอ )
# อำเภอฌางาเซียเมียย์ )

**เมือง**
* กูร์ชาตอฟ )
* เซียเมียย์ )

## อ้างอิง

## แหล่งข้อมูลอื่น
*
* Bronze Age Monument Dedicated to Horse Cult  found (near Toktamys, 676 km southeast of Astana)

อาบัย
หมวดหมู่:รัฐและดินแดนที่ก่อตั้งในปี พ.ศ. 2565
งานเขียนตัดแปะ

**งานเขียนตัดแปะ** () เป็นรูปแบบหนึ่งของวารสารศาสตร์คุณภาพต่ำซึ่งใช้ข่าวประชาสัมพันธ์ และสื่อสำเร็จรูปรูปแบบอื่น ๆ เพื่อสร้างบทความในหนังสือพิมพ์และสื่อข่าวอื่น ๆ  เพื่อให้ทันต่อแรงกดดันด้านเวลาและต้นทุน โดยไม่ได้ทำการค้นคว้าหรือพิสูจน์ข้อเท็จจริงเพิ่มเติม

งานเขียนตัดแปะมักเกิดจากผู้สื่อข่าวที่มีจำนวนน้อยเกินไปและมีเวลาไม่เพียงพอในการหาข่าวต้นฉบับหรือการตรวจสอบแหล่งข้อมูล เนื่องจากสามารถผลิตได้อย่างรวดเร็ว (และมีต้นทุนต่ำกว่า) งานเขียนตัดแปะจึงแพร่หลายมากขึ้นหลังจากรายได้ของสื่อดั้งเดิมลดลง เนื่องจากการเพิ่มขึ้นของข่าวออนไลน์และการลดลงของรายได้จากโฆษณา โดยเฉพาะอย่างยิ่งในช่วงปลายปี 2015 

งานเขียนตัดแปะมีมากขึ้นจนถึงขั้นที่ข่าวจำนวนมากในปัจจุบันไม่ได้มาจากการรายงานต้นฉบับเลย

## อ้างอิง

หมวดหมู่:ชนิดของวารสารศาสตร์
หมวดหมู่:การวิจารณ์ทางวารสารศาสตร์
หมวดหมู่:การเขียนข่าว
Turicibacter

***Turicibacter*** เป็นแบคทีเรียสกุลหนึ่งในไฟลัม Bacillota ที่พบได้ทั่วไปในลำไส้ของสัตว์ สกุลนี้ตั้งชื่อตามเมืองแรกที่แยกเชื้อนี้ออกมาจากโลหิตของมนุษย์คือเมืองซือริช () ประเทศสวิตเซอร์แลนด์

## วิวัฒนาการ
ลำดับอนุกรมวิธานของ *Turicibacter* ภายในไฟลัม Bacillota ไม่สามารถระบุได้ด้วยการวิเคราะห์ยีน 16S rRNA อย่างไรก็ตามได้ถูกจัดอยู่ในชั้น Bacilli และต่อมาอยู่ในชั้น Erysipelotrichia

ในแผนผังที่สร้างขึ้นโดยใช้การจัดเรียงโปรตีนที่เชื่อมกันซึ่งประกอบด้วยข้อมูลจากจีโนม *Turicibacter* ฉบับร่างสองจีโนม ถูกจัดกลุ่มอยู่ในชั้น Bacilli การวิเคราะห์ในภายหลังซึ่งรวมถึงลำดับกรดอะมิโนที่ทำนายโดยจีโนม *Turicibacter* ที่สมบูรณ์ก็ได้ข้อสรุปเดียวกันนี้

อนุกรมวิธานที่ได้รับการยอมรับในปัจจุบันอ้างอิงจากฐานข้อมูลออนไลน์ List of Prokaryotic names with Standing in Nomenclature (LPSN) และศูนย์ข้อมูลเทคโนโลยีชีวภาพแห่งชาติสหรัฐ (NCBI)

## อ้างอิง

หมวดหมู่:สกุลแบคทีเรีย
หมวดหมู่:Erysipelotrichales
แคว้นเฌียเตอซูว์

**แคว้นเฌียเตอซูว์** (; ;  เดิมสะกดว่า ) เป็นแคว้นหนึ่งของประเทศคาซัคสถาน มีศูนย์กลางการบริหารคือตัลเดอโกร์ฆัน มีพื้นที่ทั้งหมด 118,500 ตารางกิโลเมตร

ประธานาธิบดีคาซัคสถาน ฆาเซิม-โฌมาร์ต โตกาเยฟ ประกาศเมื่อวันที่ 16 มีนาคม 2022 ว่าจะมีการจัดตั้งแคว้นนี้ขึ้น พื้นที่ดังกล่าวได้แยกตัวออกมาจากแคว้นอัลมาเตอ เมื่อพระราชกฤษฎีกาของโตกาเยฟมีผลบังคับใช้ในวันที่ 8 มิถุนายน 2022 ศูนย์กลางการบริหารของแคว้นคือตัลเดอโกร์ฆัน และศูนย์กลางการบริหารของแคว้นอัลมาเตอได้ถูกย้ายไปที่โคนาเยฟ เมื่อวันที่ 11 มิถุนายน 2022 เบียย์บึต อีย์ซาบาเยฟ () ได้รับการแต่งตั้งเป็นผู้ว่าการของแคว้นนี้ พรมแดนของแคว้นในปัจจุบันมีลักษณะใกล้เคียงกับแคว้นตัลเดอโกร์ฆันเดิม ซึ่งถูกยุบรวมเข้ากับแคว้นอัลมาเตอในปี ค.ศ. 1997

แคว้นนี้ตั้งชื่อตามภูมิภาคประวัติศาสตร์ เฌียเตอซูว์ ในเอเชียกลาง ซึ่งส่วนใหญ่อยู่ภายในพื้นที่ของแคว้นปัจจุบัน

## อ้างอิง

## แหล่งข้อมูลอื่น
*

เฌียเตอซูว์
หมวดหมู่:รัฐและดินแดนที่ก่อตั้งในปี พ.ศ. 2565
747 ซูเปอร์แทงเกอร์

**747 ซูเปอร์แทงเกอร์** () เป็นเครื่องบินดับเพลิงทางอากาศปลดระวาง ดัดแปลงมาจากรุ่นต่าง ๆ ของโบอิง 747 ถูกจัดให้สามารถบรรทุกสารหน่วงไฟหรือน้ำได้สูงสุดถึง 19,600 แกลลอนสหรัฐ (74,000 ลิตร) ถือเป็นเครื่องบินดับเพลิงทางอากาศที่ใหญ่ที่สุดในโลก 

เดิมพัฒนาโดยเอเวอร์กรีนอินเตอร์เนชันแนลเอวิเอชัน (Evergreen International Aviation) ซูเปอร์แทงเกอร์ลำแรกดัดแปลงมาจาก 747-200 (N470EV, หมายเลขเครื่องบรรทุก/หาง 947) แต่ไม่เคยเข้าประจำการ ลำที่สอง (N479EV, หมายเลขเครื่องบรรทุก/หาง 979) ดัดแปลงมาจาก 747-100 เดิมผลิตโดยโบอิงใน ค.ศ. 1971 ให้แก่เดลตาแอร์ไลน์ ลำนี้เริ่มเข้าประจำการครั้งแรกใน ค.ศ. 2009 โดยต่อสู้กับไฟป่าในกูเองกา ประเทศสเปน และปฏิบัติการครั้งแรกในอเมริกาเมื่อ 31 สิงหาคม ค.ศ. 2009 ที่เหตุไฟป่าโอกเกล็นในรัฐแคลิฟอร์เนีย ขณะนี้ไม่ได้ประจำการแล้ว  

ลำที่สามได้รับการพัฒนาโดยโกลบอลซูเปอร์แทงเกอร์เซอร์วิส (Global Supertanker Services) ซึ่งเข้าซื้อสินทรัพย์ส่วนใหญ่ของเอเวอร์กรีน ซูเปอร์แทงเกอร์ของโกลบอล (N744ST, หมายเลขเครื่องบรรทุก/หาง 944) คือโบอิง 747-400 ที่มีชื่อเล่น Spirit of John Muir ได้รับการรับรองสำหรับการบินดับเพลิงโดยองค์การบริหารการบินแห่งชาติในเดือนกันยายน ค.ศ. 2016 และต่อสู้กับไฟป่าในชิลีและอิสราเอล ก่อนจะได้รับสัญญาจากทางการสหรัฐให้ต่อสู้กับไฟป่าในรัฐแคลิฟอร์เนียใน ค.ศ. 2017 นอกจากนี้ยังเข้าร่วมในการดับเพลิงในโบลิเวียในเดือนสิงหาคม ค.ศ. 2019 เครื่องบินลำนี้ถูกขายให้เนชันแนลแอร์ไลน์และดัดแปลงกลับไปเป็นเครื่องบินขนส่งสินค้าใน ค.ศ. 2021&#x5B;*[[วิกิพีเดีย:ต้องการอ้างอิง|<span title="This claim needs references to reliable sources. (January 2025)">ต้องการอ้างอิง</span>]]*&#x5D;

## อ้างอิง

## แหล่งข้อมูลอื่น

* 
* Air Charter Service becomes European agent for 747 Supertanker 
* Evergreen 747 facts page
* Aviation Week - Evergreen 747 Supertanker Promises to Alter Aerial Firefighting Tenets
* Evergreen International Files for Chapter 7 Bankruptcy
หมวดหมู่:เครื่องบินดับเพลิงทางอากาศ
หมวดหมู่:โบอิง 747
หมวดหมู่:เครื่องบินเฉพาะกิจของสหรัฐในทศวรรษ 2000
หมวดหมู่:ควอดเจ็ต
หมวดหมู่:เครื่องบินเอเวอร์กรีน
รายพระนามพระเจ้าอังวะ

นี่คือ**รายชื่ออุปราชและเจ้าเมือง[[อังวะ]]**ในช่วงที่อังวะ*ไม่ได้เป็น*เมืองหลวงของอาณาจักรในพม่าตอนบน นี่ไม่ใช่รายการพระมหากษัตริย์อังวะผู้ปกครองจากอังวะใน 5 ช่วงยุคสมัย (ค.ศ. 1365–1555, 1599–1613, 1635–1752, 1765–1783, 1821–1842) วันที่หลัง ค.ศ. 1582 อิงตามปฏิทินเกรกอรี

## รายชื่อ

## ดูเพิ่ม
* รายพระนามพระมหากษัตริย์พม่า
* รายพระนามพระมหาอุปราชาพม่า
* รายชื่อเจ้าเมืองเมาะตะมะ
* รายชื่อเจ้าเมืองพะโค
* รายชื่อเจ้าเมืองแปร
* รายชื่อเจ้าเมืองตองอู

## หมายเหตุ

## อ้างอิง

## บรรณานุกรม
* 
* 
* 
หมวดหมู่:รายพระนามประมุขพม่า
วิสุดา วิเชียรศิลป์

**วิสุดา วิเชียรศิลป์** (เกิด 13 พฤศจิกายน พ.ศ. 2536)  เป็นนักการเมืองชาวไทย อดีตสมาชิกสภาผู้แทนราษฎรจังหวัดกาญจนบุรี สังกัดพรรคภูมิใจไทย

## ประวัติ
วิสุดา เกิดเมื่อวันที่ 13 พฤศจิกายน พ.ศ. 2536 ที่อำเภอท่าม่วง จังหวัดกาญจนบุรี เป็นบุตรศักดิ์ดา วิเชียรศิลป์ รัฐมนตรีช่วยว่าการกระทรวงมหาดไทย ด้านครอบครัวสมรสกับนายกฤตนัย ชุติมาเทวินทร์ 

สำเร็จการศึกษาระดับปริญญาตรี คณะสังคมวิทยาและมานุษยวิทยา จากมหาวิทยาลัยธรรมศาสตร์ (เกียรตินิยมอันดับ 2) และระดับปริญญาโท สาขาการเมือง จากมหาวิทยาลัยแลงคาสเตอร์ สหราชอาณาจักร 

## งานการเมือง
วิสุดา เข้าสู่การเมืองโดยเป็นนักวิเคราะห์แผนและนโยบายปฏิบัติการ สำนักงานปลัดกระทรวงมหาดไทย ต่อมาศักดิ์ดา วิเชียรศิลป์ บิดาของเธอได้ลาออกจากการเป็นสมาชิกสภาผู้แทนราษฎร จึงส่งเธอลงสมัครรับเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้งสมาชิกสภาผู้แทนราษฎรจังหวัดกาญจนบุรี เขต 4 แทนตำแหน่งที่ว่าง พ.ศ. 2568 และได้รับเลือกตั้ง

### สมาชิกสภาผู้แทนราษฎร
วิสุดา วิเชียรศิลป์ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
# การเลือกตั้งสมาชิกสภาผู้แทนราษฎรจังหวัดกาญจนบุรี เขต 4 แทนตำแหน่งที่ว่าง พ.ศ. 2568 จังหวัดกาญจนบุรี สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดกาญจนบุรี สังกัดพรรคภูมิใจไทย

## อ้างอิง

หมวดหมู่:บุคคลจากอำเภอท่าม่วง
หมวดหมู่:นักการเมืองจากจังหวัดกาญจนบุรี
หมวดหมู่:สมาชิกสภาผู้แทนราษฎรจังหวัดกาญจนบุรี
หมวดหมู่:พรรคเพื่อไทย
หมวดหมู่:นักการเมืองพรรคภูมิใจไทย
หมวดหมู่:บุคคลจากคณะสังคมวิทยาและมานุษยวิทยา มหาวิทยาลัยธรรมศาสตร์
หมวดหมู่:ข้าราชการพลเรือนชาวไทย
อัค-ตัช (จาลัล-อาบัด)

**อัค-ตัช** เป็นหมู่บ้านในภูมิภาคจาลัล-อาบัด ประเทศคีร์กีซสถาน โดยมีประชากร 1,491 คนใน ค.ศ. 2021

## อ้างอิง
อัค-ตัช (ออช)

**อัค-ตัช** () เป็นหมู่บ้านในภูมิภาคออช ประเทศคีร์กีซสถาน ถือเป็นส่วนหนึ่งของอำเภอคารา-ซู มีประชากร 5,148 คนใน ค.ศ. 2021

## ประชากร

## อ้างอิง
สามรัก หนึ่งนิรันดร์

**สามรัก หนึ่งนิรันดร์** () เป็นภาพยนตร์อเมริกันแนวสุขนาฏกรรมจินตนิยมจินตนิมิต ปี ค.ศ. 2025 กำกับโดยเดวิด เฟรย์น ซึ่งร่วมเขียนบทกับแพต คูแนน นำแสดงโดยไมล์ส เทลเลอร์ อลิซาเบธ โอลเซน, แคลลัม เทอร์เนอร์, จอห์น เออร์ลี, โอลกา เมเรดิซ และดีไวน์ จอย แรนดอล์ฟ เล่าเรื่องราวของหญิงสาวคนหนึ่ง (โอลเซน) ที่ต้องเลือกชายคนหนึ่งจากสองคนเพื่อใช้ชีวิตนิรันดร์ร่วมกันในโลกหลังความตาย

ภาพยนตร์เรื่องนี้ฉายรอบปฐมทัศน์ที่เทศกาลภาพยนตร์นานาชาติโตรอนโต 2025 และมีกำหนดเข้าฉายทั่วประเทศในโรงภาพยนตร์โดยเอทเวนตีโฟร์ในวันที่ 26 พฤศจิกายน ค.ศ. 2025

## โครงเรื่อง
หลังความตาย ทุกคนจะได้เวลา 1 สัปดาห์ในการเลือกว่าจะใช้ชีวิตนิรันดร์ที่ใด สำหรับโจน, แลร์รี และลุค เรื่องสำคัญคือการตัดสินใจว่าจะใช้เวลานั้นร่วมกับใคร โจนต้องเลือกว่าจะอยู่กับความรักครั้งแรกของเธอ ซึ่งเสียชีวิตในสงคราม หรือกับชายผู้ที่เธอใช้ชีวิตร่วมกัน

## งานสร้าง
บทภาพยนตร์ของแพต คูแนน เรื่อง Eternity ได้รับการโหวตให้ติด The Black List รายชื่อบทภาพยนตร์ที่ยังไม่ถูกสร้างแต่ได้รับความชื่นชอบมากที่สุดในปี ค.ศ. 2022 ในเดือนมีนาคม ค.ศ. 2024 เดวิด เฟรย์น ถูกจ้างให้กำกับภาพยนตร์เรื่องนี้โดยเอทเวนตีโฟร์ โดยอลิซาเบธ โอลเซน, ไมล์ส เทลเลอร์ และแคลลัม เทิร์นเนอร์ ได้เซ็นสัญญาเป็นนักแสดงนำ ในช่วงปลายเดือนพฤษภาคม ดีไวน์ จอย แรนดอล์ฟ ได้เข้าร่วมแสดงในภาพยนตร์

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2568
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์รักตลกในปี พ.ศ. 2568
หมวดหมู่:ภาพยนตร์โดยเอทเวนตีโฟร์
หมวดหมู่:ภาพยนตร์รักตลกอเมริกัน
หมวดหมู่:ภาพยนตร์ที่ถ่ายทำในแวนคูเวอร์
หมวดหมู่:ภาพยนตร์เกี่ยวกับชีวิตหลังความตาย
ศิลปไทย จ๊อกกี้ยิม

**อดุลย์ ขุนน้อย** (เกิด 23 พฤศจิกายน พ.ศ. 2517) หรือที่รู้จักในชื่อ **ศิลปไทย จ๊อกกี้ยิม** () เป็นอดีตนักมวยไทยอาชีพชาวไทย เขาเป็นแชมป์สองรุ่นของสนามมวยราชดำเนิน และมีชื่อเสียงในช่วงทศวรรษที่ 1990 เขามีฉายาว่า "จอมถีบ 116 ที" โด่งดังเป็นพิเศษจากสไตล์การเตะและหลบหลีกได้ดี

## ประวัติและอาชีพ
อดุลย์ ขุนน้อย เกิดที่จังหวัดอุดรธานี ในปี พ.ศ. 2517 พ่อของเขาเป็นเจ้าของค่ายมวยเล็ก ๆ ในท้องถิ่น และพาเขาเข้าสู่วงการมวยไทยตั้งแต่อายุ 10 ปี เขามีประสบการณ์ชกมวยประมาณ 20 ครั้งให้กับค่ายศิษย์พูลศักดิ์ ในจังหวัดขอนแก่นและอุดรธานี

เมื่ออายุ 12 ปี เขาเข้าร่วมค่ายจ๊อกกี้ยิมของสมมาตร หงสกุลในกรุงเทพฯ ซึ่งที่นั่นเขาเริ่มได้รับการฝึกสอนและได้รับชื่อในการชกมวยของเขา เขาเริ่มชกมวยในชานเมืองกรุงเทพฯ ที่สนามมวยสำโรงและรังสิต จนกระทั่งน้ำหนักตัวถึง 100 ปอนด์ จากนั้นจึงเดบิวต์ที่สนามมวยราชดำเนิน ศิลปไทยคว้าแชมป์ใหญ่ครั้งแรกเมื่อเขาได้เข็มขัดรุ่น 108 ปอนด์ของสนามมวยราชดำเนินในปี พ.ศ. 2534 โดยปีนั้นเขาชนะการชก 10 ครั้ง และได้รับรางวัล "นักมวยไทยยอดเยี่ยมแห่งปี" ของสนามมวยราชดำเนิน อีกทั้งยังได้รับรางวัลน็อกยอดเยี่ยมแห่งปีด้วย จากการใช้ท่าหิรัญม้วนแผ่นดินหรือศอกกลับใส่ คมสันต์ ศักดิ์นรินทร์ หลับกลางอากาศในยกที่ 4 ในศึกเพชรทองคำเมื่อวันที่ 30 กันยายน พ.ศ. 2534

ศิลปไทยชนะนักมวยชื่อดังในยุคทองของมวยไทยหลายคน เช่น หลักหิน วสันตสิทธิ์, พยัคฆ์หน้าขรึม วีระพล สหพรหม, ยอดเซียน คฤหาสน์ ส.สุภาวรรณ, ยอดมวย 2 พ.ศ. แก่นศักดิ์ ส.เพลินจิต, บุญหลาย ส.ธนิกุล และพ่อบานไม่รู้โรย ฉมวกเพชร ช่อชะมวง พร้อมกับคว้าเข็มขัดรุ่น 122 ปอนด์ของสนามมวยราชดำเนินมาจากฉมวกเพชรในปี พ.ศ. 2537 ในช่วงที่เขามีชื่อเสียงสูงสุด ค่าตัวจากการชกที่มากที่สุดของเขาสูงถึง 200,000 บาท

ศิลปไทยเลิกชกในช่วงปลายทศวรรษที่ 1990 และพยายามกลับมาชกอีกครั้งในช่วงต้นทศวรรษที่ 2000 โดยครั้งนี้ชกให้กับค่าย น.ศรีผึ้ง ศิลปไทยเลิกชกมวยแบบเด็ดขาดหลังจากชัยชนะในปี พ.ศ. 2546 เมื่อเขาเอาชนะน็อกเพชรเอก ส.สุวรรณภักดี

หลังจากเลิกชกมวย เขากลายเป็นครูฝึก โดยเริ่มต้นที่ค่าย ส.ศิริลักษณ์ ในจังหวัดอุดรธานี และปัจจุบันทำหน้าที่เป็นครูฝึกที่ค่ายเก่าของเขาอย่างจ๊อกกี้ยิม ซึ่งปัจจุบันเปลี่ยนชื่อเป็นสการ์โบว์สกียิม

## อ้างอิง

หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:นักมวยไทยชายชาวไทย
หมวดหมู่:นักกีฬาจากจังหวัดอุดรธานี
หมวดหมู่:ผู้ฝึกสอนมวยไทย
วัดสุวรรณเจดีย์ (อำเภอพระนครศรีอยุธยา)

**วัดสุวรรณเจดีย์** เป็นวัดร้างตั้งอยู่ภายในเขตสถาบันเทคโนโลยีราชมงคล วิทยาเขตพระนครศรีอยุธยา ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา ตั้งอยู่บริเวณด้านหลังของวัดราชบูรณะ ริมถนนกลาโหม ทางด้านทิศเหนือของเกาะเมือง โบราณสถานที่ปรากฏคงเหลือแต่ซากโบราณสถานและโบราณวัตถุจำนวนหนึ่ง ได้แก่ เจดีย์ประธานทรงระฆัง ฐานอุโบสถ เจดีย์ราย และชิ้นส่วนพระพุทธรูป

ไม่ปรากฎหลักฐานเกี่ยวกับประวัติการสร้าง จากการศึกษารูปแบบของสถาปัตยกรรมภายในวัดพบว่าน่าจะสร้างขึ้นในสมัยอยุธยาตอนกลาง โดยพิจารณาจากเจดีย์ทรงระฆังที่สร้างเป็นประธานของวัด มีองค์ระฆังค่อนข้างใหญ่และเตี้ย องค์เจดีย์ตั้งอยู่บนฐานทักษิณค่อนข้างสูงซึ่งน่าจะวิวัฒนาการมาจากเจดีย์วัดพระศรีสรรเพชญ์ (สร้างในสมัยอยุธยาตอนกลาง พุทธศตวรรษที่ 21–22) ต่อมามีการบูรณะปฏิสังขรณ์ในสมัยอยุธยาตอนปลาย โดยการสร้างเจดีย์รายย่อมุมไม้สิบสองมีฐานสิงห์เป็นองค์ประกอบสำคัญ

การขุดสำรวจพบกรุ เกิดขึ้นเมื่อวันที่ 2 สิงหาคม พ.ศ. 2495 ค้นพบกรุภายในองค์เจดีย์ประธาน พบเครื่องทองหลายชนิด เช่น แหวน ผอบ พระพิมพ์ และแผ่นทองคำที่ทำเป็นรูปต่างๆ เช่น เรือ ช้าง ม้า ปลา เต่า เป็นต้น

## อ้างอิง

สุวรรณเจดีย์
หมวดหมู่:สิ่งก่อสร้างในสมัยกรุงศรีอยุธยา
หมวดหมู่:โบราณสถานในจังหวัดพระนครศรีอยุธยา
ผมเจอเจ้าชายบนชายหาด

***ผมเจอเจ้าชายบนชายหาด*** () เป็นละครชุดที่ออกอากาศในปี พ.ศ. 2568 นำแสดงโดย ธนวินท์ ผลเจริญรัตน์, กิตติภพ เสรีวิชยสวัสดิ์, ธนัชชัย วิจิตรวงศ์ทอง, พุติพัฒน์ พุทโธนะโมชัย, ตรัย นิ่มทวัฒน์, ธิฌาน์ ธุระชน โดยดัดแปลงมาจากนวนิยาย *That Summer ผมเจอเจ้าชายบนชายหาด* จากบทประพันธ์ของ Zearet17 

ละครชุดนี้กำกับโดย ทิชากร ภูเขาทอง ผลิตโดย จีเอ็มเอ็มทีวี โดยมี สถาพร พานิชรักษาพงศ์ และดารภา เชยสงวน เป็นผู้จัดละคร เปิดตัวครั้งแรกในงาน "GMMTV 2025 RIDING THE WAVE" ในวันที่ 26 พฤศจิกายน 2567 เริ่มออกอากาศเมื่อวันที่ 19 กันยายน 2568 ถึง 21 พฤศจิกายน 2568 โดยออกอากาศทุกวันศุกร์ เวลา 20:30 น. (ตามเวลาไทย) ทาง ช่องวัน 31 และออกอากาศบนแพลตฟอร์มออนไลน์ Youtube ช่อง GMMTV OFFICIAL

## นักแสดง

### นักแสดงหลัก

* ธนวินท์ ผลเจริญรัตน์ รับบท ลาวา
* กิตติภพ เสรีวิชยสวัสดิ์ รับบท เจ้าชายดาวิน, เวฟ
* ธนัชชัย วิจิตรวงศ์ทอง รับบท น้าเพ้ง
* พุติพัฒน์ พุทโธนะโมชัย รับบท หมอวุธ
* ตรัย นิ่มทวัฒน์ รับบท ตั้ม
* ธิฌาน์ ธุระชน รับบท กระแต

### นักแสดงรับเชิญ
* ทิพนารี วีรวัฒโนดม รับบท องค์หญิงแอนยา
* กวิน แคสกี้ รับบท ทหารองครักษ์เปาโล
* ธีรเดช วิถีพานิชย์ รับบท วิคเตอร์
* ศรุต วิจิตรานนท์ รับบท กษัตริย์แห่งอาลันทา, บิดาเจ้าชายดาวิน
* ขวัญฤดี กลมกล่อม รับบท ราชินีแห่งอาลันทา, มารดาเจ้าชายดาวิน
* รัชย์อาภาเอก ตันศิริวัลลภ รับบท หัวหน้ากบฏ , พ่อวิคเตอร์
* อรอนงค์ ไทยศรีวงศ์ รับบท แม่ลาวา

## เพลงประกอบ

## อ้างอิง

หมวดหมู่:ละครโทรทัศน์โดยจีเอ็มเอ็มทีวี
หมวดหมู่:ละครโทรทัศน์วัยรุ่นไทย
หมวดหมู่:ภาพยนตร์ชุดทางโทรทัศน์ไทย
หมวดหมู่:ละครชายรักชายไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ภาษาไทย
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2568
อาวาจิมะ เฮียกไค

เป็นซีรีส์มังงะญี่ปุ่นที่เขียนและวาดภาพประกอบโดยทาคาโกะ ชิมูระ ซีรีส์นี้ได้รับการเผยแพร่เป็นตอนบนเว็บไซต์*โปโกโปโก*ของโอตะ พับลิชชิ่ง ตั้งแต่เดือนมิถุนายน พ.ศ. 2554 จนถึง พ.ศ. 2559 และย้ายไปที่เว็บไซต์โอตะ เว็บ คอมิก ซึ่งได้รับการเผยแพร่เป็นตอนตั้งแต่เดือนกรกฎาคม พ.ศ. 2559 จนถึงเดือนมีนาคม พ.ศ. 2567 ได้รับการรวบรวมตีพิมพ์เป็นเล่ม(*[[ทังโกบง]]*)จำนวน 5 เล่ม ตั้งแต่เดือนเมษายน พ.ศ. 2558 จนถึงเดือนพฤษภาคม พ.ศ. 2567 ซีรีส์อนิเมะทางโทรทัศน์ที่ผลิตโดยสตูดิโอแมดเฮาส์ มีกำหนดออกอากาศในเดือนเมษายน พ.ศ. 2569

## ตัวละคร
;
:
;
:
;
:
;
:
;
:
;
:
;
:
;
:

## สื่อ
### มังงะ
*อาวาจิมะ เฮียกไค*เขียนและวาดภาพโดยทาคาโกะ ชิมูระ และได้รับเผยแพร่ครั้งแรกในเว็บไซต์*โปโกโปโก*ของโอตะ พับลิชชิ่ง ตั้งแต่วันที่ 7 มิถุนายน พ.ศ. 2554 จนถึง พ.ศ. 2559 ต่อมาได้ย้ายไปที่เว็บไซต์โอตะ เว็บ คอมิก และดำเนินเรื่องต่อตั้งแต่วันที่ 29 กรกฎาคม พ.ศ. 2559 จนถึงวันที่ 15 มีนาคม พ.ศ. 2567 ตอนต่างๆ ได้รับการรวบรวมตีพิมพ์เป็นเล่ม(*[[ทังโกบง]]*)จำนวน 5 ตั้งแต่วันที่ 15 เมษายน พ.ศ. 2558 จนถึงวันที่ 13 พฤษภาคม พ.ศ. 2567

### อนิเมะ
มีการประกาศดัดแปลงเป็นอนิเมะเมื่อวันที่ 9 พฤษภาคม พ.ศ. 2567 ต่อมาได้รับการยืนยันว่าเป็นซีรีส์ทางโทรทัศน์ที่ผลิตโดยสตูดิโอแมดเฮาส์ และกำกับโดยโมริโอะ อาซากะ โดยมียาสุฮิโระ นากานิชิเป็นผู้เขียนบท ออกแบบตัวละครโดยคุนิฮิโกะ ฮามาดะ และเพลงประกอบที่แต่งโดยทาคาฮิโระ โอบาตะ มีกำหนดการออกอากาศในวันที่ 10 เมษายน พ.ศ. 2569 ทางช่องฟูจิ ทีวีและช่องอื่นๆ ในเครือข่าย เพลงเปิดของคือ "Blue Hour" ร้องโดย และเพลงปิดของเรื่องคือ  ร้องโดยมิกะ นากาชิมะ เมเดียลิงก์เป็นผู้ถือลิขสิทธิ์ซีรีส์นี้และสตรีมลงช่องยูทูป Ani-One Asia

## ผลตอบรับ
ซีรีส์นี้ได้รับการจัดอันดับให้อยู่ในอันดับที่ 17 ในการจัดอันดับแนะนำมังงะที่ดีที่สุดสำหรับผู้อ่านหญิงของ*[[โคโนะ มังงะ งะ ซูโงอิ!]]*ของสำนักพิมพ์ทาการาจิมาชะ ฉบับปี พ.ศ. 2559

## อ้างอิง

## แหล่งข้อมูลอื่น
*  
*  
* 

หมวดหมู่:มังงะที่ตีพิมพ์ในปี พ.ศ. 2554
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2569
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:อนิเมะของครันชีโรล
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโจเซ
หมวดหมู่:แมดเฮาส์
หมวดหมู่:เมเดียลิงก์
หมวดหมู่:มังงะของสำนักพิมพ์โอตะ พับลิชชิ่ง
หมวดหมู่:โรงละครในอนิเมะและมังงะ
หมวดหมู่:เว็บคอมิกที่ได้รับการตีพิมพ์
วอกซ์โปปูลี

***วอกซ์โปปูลี*** () เป็นวลีในภาษาละติน (มาจากวลีเต็มว่า ***วอกซ์โปปูลี วอกซ์เด*** (*Vox populi, vox Dei*) – "เสียงของประชาชนคือพระสุรเสียงของพระเป็นเจ้า"; ) มีความหมายตรงตัวว่า "เสียงของประชาชน" ใช้ในภาษาอังกฤษในความหมายว่า "ความคิดเห็นของผู้คนส่วนใหญ่" ในวารสารศาสตร์ คำว่า **วอกซ์พ็อป** (vox pop)  หรือ **แมนออนเดอะสตรีต** (man on the street) หมายถึงการสัมภาษณ์สั้น ๆ กับสมาชิกของสาธารณชน

## การอ้างอิงทางวัฒนธรรม
*"วอกซ์โปปูลี" (Vox Populi) และ "วอกซ์เด" (Vox Dei) เป็นชื่อเพลงที่ประพันธ์สำหรับซีรีส์แอนิเมชันสำหรับผู้ใหญ่เรื่อง *[[โรงแรมนรกหรรษา]]* (*Hazbin Hotel*) เพลงทั้งสองปรากฏในตอนที่ 5 ของฤดูกาลที่ 2 ชื่อตอน "ปิดปาก" (Silenced) ชื่อเพลงยังเป็นการอ้างถึงว๊อกซ์ (Vox) หนึ่งในตัวละครปฏิปักษ์หลักของเรื่อง ซึ่งเป็นผู้ร้องเพลงทั้งสองเพลงด้วย

## ดูเพิ่ม

* รายการวลีในภาษาละติน
* พลังแก่ประชาชน (คำขวัญ)

## อ้างอิง

หมวดหมู่:วารสารศาสตร์การออกอากาศ
หมวดหมู่:ประชาธิปไตย
หมวดหมู่:คำและวลีภาษาละติน
หมวดหมู่:คำและวลีทางการเมืองภาษาละติน
หมวดหมู่:อำนาจอธิปไตยของปวงชน
แคว้นอูเลอเตา

**แคว้นอูเลอเตา** (; ) เป็นแคว้นหนึ่งของประเทศคาซัคสถาน มีศูนย์กลางการบริหารคือเฌียซกัซฆัน มีพื้นที่ทั้งหมด 188,936 ตารางกิโลเมตร

ประธานาธิบดีคาซัคสถาน ฆาเซิม-โฌมาร์ต โตกาเยฟ ได้ประกาศเมื่อวันที่ 16 มีนาคม ค.ศ. 2022 ว่าจะมีการจัดตั้งแคว้นนี้ขึ้น โดยพื้นที่นี้ได้แยกตัวออกมาจากแคว้นคาราฆันเดอเมื่อร่างกฎหมายของโตกาเยฟมีผลบังคับใช้ในวันที่ 8 มิถุนายน 2022 เมื่อวันที่ 11 มิถุนายน 2022 เบียรึก แอบดือฆาปีย์อูเลอ () ได้รับการแต่งตั้งเป็นผู้ว่าการของแคว้นนี้ พรมแดนของแคว้นในปัจจุบันมีลักษณะใกล้เคียงกับพื้นที่ทางตะวันตกของแคว้นเฌียซกัซฆันเดิม ซึ่งถูกยุบรวมเข้ากับแคว้นคาราฆันเดอในปี ค.ศ. 1997

## เขตการปกครอง

แคว้นอูเลอเตาแบ่งออกเป็น 2 อำเภอและ 3 เมืองดังต่อไปนี้:
# อำเภอฌางาอาร์กา ()
# อำเภออูเลอเตา ()
# นครเฌียซกัซฆัน ()
# นครคาราฌัล ()
# นครแซตบาเยฟ ()

## อ้างอิง

## แหล่งข้อมูลอื่น
*
*

อูเลอเตา
หมวดหมู่:รัฐและดินแดนที่ก่อตั้งในปี พ.ศ. 2565
มิโนริ ฮัตสึเนะ

**มิโนริ ฮัตสึเนะ** (; ; ชื่อเล่น: มิโนริง, โนรี, โอฮัตสึ, โนริจัง; 10 ธันวาคม ค.ศ. 1987 – ) เป็นนักแสดงเอวีชาวญี่ปุ่นและบุคคลที่มีชื่อเสียงทางโทรทัศน์ในประเทศญี่ปุ่น จากสังกัดโครเน

## ประวัติ
หลังจากเปิดตัวครั้งแรกในดีวีดีชากูเอโร เธอได้เปิดตัวในวงการเอวีในฐานะนักแสดงนำชายสำหรับเอสวันเมื่อวันที่ 19 ตุลาคม ค.ศ. 2007 ในเรื่อง*ชินจิง × กิริกิริโมไซกุ เอวี เรียวไก* ()

ใน ค.ศ. 2007 เธอได้รับการจัดอันดับให้อยู่ในอันดับที่ 6 ในรางวัลนักแสดงนำหญิงในงานรื่นเริงการแสดงความขอบคุณส่งท้ายปี 2007 ของบริษัทมูดีซ์ และผลงานของเธอเรื่อง*ชินจิง × กิริกิริโมไซกุ เอวี เรียวไก ฮัตสึเนะ มิโนริ* ได้รับการจัดอันดับให้อยู่ในอันดับที่ 3 ในสาขาภาพยนตร์ยอดเยี่ยม

เธออยู่ในอันดับที่ 31 ในการสำรวจความนิยมซึ่งจัดขึ้นตั้งแต่วันที่ 5 มกราคม ถึง 29 กุมภาพันธ์ ค.ศ. 2012 ซึ่งเป็นส่วนหนึ่งของโครงการฉลองครบรอบ 30 ปีของอะดัลต์วิดีโอ (เอวีซันจู)

เมื่อวันที่ 29 เมษายน ค.ศ. 2016 เธอได้เข้าร่วมงานเลี้ยง "พิธีมอบของขวัญคาโฮะ คาซูมิ (อีเวนต์อำลา)" ครั้งที่ 1 และ 2

ในเดือนกุมภาพันธ์ ค.ศ. 2016 เธอได้ย้ายไปอยู่สังกัดมูดีซ์ และเธอได้หยุดพักหลังจากผลงาน*มารูโนมิ แวกยูม เฟอเล* () ในเดือนกันยายนปีเดียวกัน แต่ในเดือนพฤศจิกายน ค.ศ. 2019 เธอได้กลับมาทำกิจกรรมกับบริษัทไอเดียพอกเกตอีกครั้งในผลงาน*ฟุกกัตสึ ซัน-เน็น  บูริ! ไคกิง! จินเซ ฮัตสึ นามานากาดาชิ เซ็กซ์ - เซคันด์ อิมเพรสชัน - ฟุกกิ โซโซ มะ ○ โค นิ ชินเซ ซีเมน โดโต โนะ คีว ฮัสชะ!! ฮัตสึเนะ มิโนริ* ()

เธออยู่ในอันดับที่ 22 ใน "การเลือกตั้งนักแสดงเอวีเซ็กซีประจำ ค.ศ. 2021" ของอาซาฮิเกโนรายสัปดาห์ซึ่งประกาศเมื่อเดือนเมษายน ค.ศ. 2021

## ชีวิตส่วนตัว
เธอเข้าสู่วงการนี้เมื่อเธอไปสัมภาษณ์งานกับเพื่อนที่อยากเป็นนักแสดงเซ็กซีที่เอเจนซีแห่งหนึ่ง และแม้ว่าเธอตั้งใจจะไปกับเพื่อนสาวเพียงเท่านั้น แต่เธอยังได้รับการสอบถามและถ่ายภาพหน้าอกของเธอ ซึ่งทำให้เธอสอบผ่าน ในขณะที่เพื่อนของเธอสอบตก

โดยปกติแล้วเธอไม่ชอบผัก (โดยเฉพาะพริกหยวก)

## ผลงาน

### วิดีโอสำหรับผู้ใหญ่

* *ชินจิง × กิริกิริโมไซกุ เอวี เรียวไก* () (19 ตุลาคม โดยเอสวัน)

* *กอร์เจิส โอนานี ซัพพอร์ต* () (1 กุมภาพันธ์ โดยไอเดียพอกเกต)

* *มารูโนมิ แวกยูม เฟอเล* () (13 กันยายน โดยมูดีซ์)

* *ฟุกกัตสึ ซัน-เน็น  บูริ! ไคกิง! จินเซ ฮัตสึ นามานากาดาชิ เซ็กซ์ - เซคันด์ อิมเพรสชัน - ฟุกกิ โซโซ มะ ○ โค นิ ชินเซ ซีเมน โดโต โนะ คีว ฮัสชะ!!* () (13 พฤศจิกายน โดยไอเดียพอกเกต)
* *มามาซาโอะ นามานากาดาชิ ฟูโซกุ โกะ ฮมบัง เฮียกกุ ฮาจิ จุปปุง คาชิกิริ สเปเชียล คอร์ส ฮิกูฮิกุ เคเร็ง อิกิ เร็มปัตสึ! โดโต โนะ ดปปูริ นามะ นากะ ดาชิ โกะ ซิชูเอชัน!* () (13 ธันวาคม โดยไอเดียพอกเกต)

## อ้างอิง

## แหล่งข้อมูลอื่น
* 
* みのり の SuteKina日記（2006年10月13日 - ）
* 

หมวดหมู่:นักแสดงหนังโป๊หญิงชาวญี่ปุ่น
หมวดหมู่:นักแสดงหญิงค่ายไอเดียพอกเกต
หมวดหมู่:นักแสดงหญิงค่ายมูดีซ์
หมวดหมู่:บุคคลจากจังหวัดโทยามะ
รางวัลนานาชาติ ลอรีอัล-ยูเนสโก เพื่อสตรีในงานวิทยาศาสตร์

**รางวัลนานาชาติ ลอรีอัล-ยูเนสโก เพื่อสตรีในงานวิทยาศาสตร์** (L'Oréal-UNESCO *For Women in Science* International Awards) ก่อตั้งขึ้นในปี พ.ศ. 2541 โครงการนี้มีจุดมุ่งหมายเพื่อยกระดับสถานะของผู้หญิงในวงการวิทยาศาสตร์ โดยการยกย่องนักวิจัยสตรีที่มีผลงานโดดเด่นและมีส่วนสำคัญต่อความก้าวหน้าทางวิทยาศาสตร์ รางวัลนี้เกิดจากความร่วมมือระหว่างมูลนิธิของบริษัทฝรั่งเศส L'Oréal และองค์การการศึกษา วิทยาศาสตร์ และวัฒนธรรมแห่งสหประชาชาติ (UNESCO) โดยมอบเงินรางวัลจำนวน 100,000 ดอลลาร์สหรัฐให้แก่ผู้ได้รับรางวัลแต่ละคน

ในแต่ละปีรางวัลนานาชาตินี้มีการมอบรางวัลให้สตรีในแต่ละทวีป ทวีปละ 1 รางวัล
* แอฟริกา และรัฐอาหรับ
* เอเชียแปซิฟิก
* ยุโรป
* ละตินอเมริกา และแคริบเบียน
* อเมริกาเหนือ

คุณสมบัติของสาขาที่ได้รับรางวัลจะสลับกันทุกปี โดยจะมอบรางวัลให้สาขาวิทยาศาสตร์ชีวภาพในปีเลขคู่ และสาขาวิทยาศาสตร์กายภาพ คณิตศาสตร์ และวิทยาการคอมพิวเตอร์ในปีเลขคี่ (เริ่มตั้งแต่ปี 2003)

## รางวัล ลอรีอัล-ยูเนสโก เพื่อสตรีในงานวิทยาศาสตร์ ประเทศไทย

ในทุกปีจะมีการมอบรางวัลให้กับนักวิทยาศาสตร์หญิงชาวไทยจำนวนไม่เกิน 5 คนที่อายุไม่เกิน 40 ปี และมอบทุนวิจัยลอรีอัลเป็นรางวัล 250,000 บาท ใน 2 สาขา ได้แก่ สาขาวิทยาศาสตร์ชีวภาพ และสาขาวิทยาศาสตร์กายภาพ โดยเริ่มต้นในปี พ.ศ. 2547 และล่าสุดในปัจจุบันได้มีการมอบรางวัลครั้งที่ 23 ในปีปัจจุบัน (พ.ศ. 2568)

## อ้างอิง

หมวดหมู่:รางวัล
ความสัมพันธ์ซูดานใต้–ซูดาน

**ความสัมพันธ์ทวิภาคีระหว่าง[[ซูดานใต้]]และ[[ซูดาน]]** เริ่มต้นอย่างเป็นทางการเมื่อวันที่ 9 กรกฎาคม ค.ศ. 2011 หลังจากการประกาศเอกราชของซูดานใต้ ซูดานกลายเป็นประเทศแรกของโลกที่รับรองเอกราชของซูดานใต้ อย่างไรก็ตาม ความสัมพันธ์ระหว่างซูดานใต้และซูดานยังคงย่ำแย่ โดยทั้งสองฝ่ายให้การสนับสนุนกลุ่มกบฏในดินแดนของอีกฝ่ายหนึ่ง

## ประวัติศาสตร์

## ข้อโต้แย้ง
### อับเย
อับเยถูกปกครองโดยประเทศซูดาน แต่ซูดานใต้ก็อ้างสิทธิ์เหนือพื้นที่นี้เช่นกัน อับเยมีกำหนดจะจัดการลงประชามติเพื่อกำหนดว่าจะเป็นส่วนหนึ่งของประเทศใด แต่การลงประชามตินั้นถูกเลื่อนออกไปเพื่อรอการหารือเกี่ยวกับข้อพิพาทต่าง ๆ

### คาฟิอา คิงงี
คาฟิอา คิงงีเป็นดินแดนของซูดานใต้อย่างถูกต้องตามอำนาจอธิปไตย ตามข้อตกลงสันติภาพฉบับสมบูรณ์ปี ค.ศ. 2005 ซึ่งทั้งสองประเทศ องค์การสหประชาชาติ และคอลิน พอเวลล์ในนามของสหรัฐฯ ลงนามไว้ แต่ภายหลังจากนั้นพื้นที่ส่วนใหญ่กลับถูกควบคุมโดยกองกำลังซูดานมาโดยตลอด ข้อตกลงที่มีผลผูกพันในปี ค.ศ. 2005 ระบุให้ใช้แนวพรมแดนวันที่ 1 มกราคม ค.ศ. 1956 คาฟิอา คิงงีไม่ได้ถูกโอนไปยังดาร์ฟูร์ทางตอนเหนือจนถึงปี ค.ศ. 1960

### แหล่งน้ำมันเฮกลิก
เมืองเฮกลิก ซึ่งได้รับการยอมรับในระดับสากลว่าเป็นดินแดนของซูดาน แต่ซูดานใต้ก็อ้างสิทธิ์เหนือเมืองนี้เช่นกัน

### การขนส่งน้ำมัน
ซูดานใต้หยุดการผลิตน้ำมันเนื่องจากข้อร้องเรียนว่าซูดานกำลัง ‘ขโมย’ น้ำมันระหว่างทางผ่านท่อส่งไปยังพอร์ตซูดาน ซึ่งเป็นทางเดียวที่สามารถจำหน่ายน้ำมันของซูดานใต้ไปนอกซูดานได้ ซูดานตอบโต้ด้วยการระบุว่านั่นเป็นเพียง “ค่าธรรมเนียม” สำหรับการใช้ท่อส่งน้ำมัน ซึ่งถือเป็นทรัพย์สินของซูดาน รถบรรทุกน้ำมันหลายคันถูกซูดานยึดไว้ชั่วคราวเช่นกัน แต่ต่อมาถูกปล่อยคืน พร้อมระบุว่าเป็นการแสดงความตั้งใจดีเพื่อบรรเทาความตึงเครียด

ในเดือนกันยายน ค.ศ. 2012 ซูดานและซูดานใต้บรรลุข้อตกลงด้านความมั่นคงตามแนวพรมแดนและการผลิตน้ำมัน เพื่อให้การส่งออกน้ำมันของซูดานใต้ผ่านซูดานสามารถดำเนินต่อไปได้ ในเดือนพฤษภาคม ค.ศ. 2013 ประธานาธิบดีซูดาน อุมัร อัลบะชีร ได้ออกมาขู่ครั้งใหม่ว่าจะปิดกั้นการส่งผ่านน้ำมันผ่านซูดาน หากซูดานใต้ยังคงสนับสนุนกลุ่มกบฏในรัฐโคร์โดฟานใต้และดาร์ฟูร์

## การเยือนทวิภาคี
ประธานาธิบดีซูดาน อุมัร อัลบะชีร ได้เยือนซูดานใต้เป็นครั้งแรกเมื่อวันที่ 12 เมษายน ค.ศ. 2013 นับตั้งแต่ได้รับเอกราช

## ดูเพิ่ม
* สงครามดาร์ฟูร์

## อ้างอิง

หมวดหมู่:ความสัมพันธ์ซูดานใต้–ซูดาน
หมวดหมู่:ความสัมพันธ์ทวิภาคีของประเทศซูดานใต้
หมวดหมู่:ความสัมพันธ์ทวิภาคีของประเทศซูดาน
รางวัล ลอรีอัล-ยูเนสโก เพื่อสตรีในงานวิทยาศาสตร์ ประเทศไทย

**รางวัล ลอรีอัล-ยูเนสโก เพื่อสตรีในงานวิทยาศาสตร์ ประเทศไทย** (L'Oréal-UNESCO *For Women in Science* Awards Thailand) เป็นรางวัลระดับชาติที่เป็นส่วนหนึ่งของรางวัลนานาชาติ ลอรีอัล-ยูเนสโก เพื่อสตรีในงานวิทยาศาสตร์ เริ่มต้นในปี พ.ศ. 2542 และต่อมาในปี พ.ศ. 2545 ได้เริ่มต้นในประเทศไทย ในทุกปีจะมีการมอบรางวัลให้กับนักวิทยาศาสตร์หญิงชาวไทยจำนวนไม่เกิน 5 คนที่อายุไม่เกิน 40 ปี และมอบทุนวิจัยลอรีอัลเป็นรางวัล 250,000 บาท ใน 2 สาขา ได้แก่ สาขาวิทยาศาสตร์ชีวภาพ และสาขาวิทยาศาสตร์กายภาพ

## ผู้ได้รับรางวัล

รายนามผู้ที่ได้รับรางวัล




**คำอธิบายสัญลักษณ์**:
 

## อ้างอิง

## แหล่งข้อมูลอื่น
* L'Oréal For Women in Science (เว็บไซต์อย่างเป็นทางการ)
* L'Oréal For Women in Science 

หมวดหมู่:รางวัล
นางมารสวมปราด้า 2

***นางมารสวมปราด้า 2*** เป็นภาพยนตร์อเมริกันแนวสุขนาฏกรรม–ชีวิตที่กำลังจะเข้าฉาย กำกับโดย เดวิด แฟรงเคล บทภาพยนตร์โดยอลิน บรอช แมคเคนนา โดยอ้างอิงจากนวนิยายปี ค.ศ. 2013 เรื่อง Revenge Wears Prada: The Devil Returns เขียนโดยลอเรน ไวส์เบอร์เกอร์ เป็นภาคต่อของภาพยนตร์เรื่องนางมารสวมปราด้า (2006) เมริล สตรีป, แอนน์ แฮททาเวย์, เอมิลี บลันต์, สแตนลีย์ ทุชชี, เทรซี ทอมส์ และทิบอร์ เฟลด์แมน กลับมารับบทเดิมจากภาพยนตร์ภาคก่อนหน้า นางมารสวมปราด้า 2 มีกำหนดเข้าฉายในสหรัฐอเมริกาโดยทเวนตีท์เซนจูรีสตูดิโอส์ ในวันที่ 1 พฤษภาคม ค.ศ. 2026

## นักแสดง
* เมริล สตรีป รับบท มิแรนดา พรีสต์ลีย์
* แอนน์ แฮททาเวย์ รับบท แอนเดรีย "แอนดี้" ซัคส์
* เอมิลี บลันต์ รับบท เอมิลี ชาร์ลตัน
* สแตนลีย์ ทุชชี รับบท ไนเจล คิปลิง

## งานสร้าง
### การพัฒนา
ในปี ค.ศ. 2013 ลอเรน ไวส์เบอร์เกอร์ เขียนภาคต่อเรื่อง Revenge Wears Prada: The Devil Returns ดูเหมือนว่าจะไม่น่าจะมีการสร้างภาคต่อของภาพยนตร์ต้นฉบับ เนื่องจากนักแสดงหลักสองคนของภาพยนตร์เรื่องนี้ไม่ได้สนใจที่จะร่วมแสดง มีรายงานว่าเมริล สตรีป กล่าวว่าเธอไม่สนใจที่จะแสดงในภาคต่อของภาพยนตร์เรื่องนี้ ส่วนแอนน์ แฮททาเวย์ กล่าวว่าเธอสนใจที่จะทำงานกับทีมเดิม แต่ต้องเป็น ‘บางสิ่งที่แตกต่างอย่างสิ้นเชิง

ในเดือนกรกฎาคม ค.ศ. 2024 มีรายงานว่าเดอะวอลต์ดิสนีย์สตูดิโอส์ ซึ่งเป็นบริษัทแม่ของทเวนตีท์เซนจูรีสตูดิโอส์ สนใจที่จะพัฒนาภาคต่อ ภายในเดือนกรกฎาคม เริ่มมีการเจรจาโดยอลิน บรอช แมคเคนนา กลับมารับหน้าที่เขียนบทภาพยนตร์ และเมริล สตรีป, แอนน์ แฮททาเวย์, เอมิลี บลันต์ และสแตนลีย์ ทุชชี กลับมารับบทเดิมจากภาพยนตร์ภาคแรก

### การถ่ายทำ
การถ่ายภาพยนตร์ฉากสำคัญเริ่มขึ้นในวันที่ 30 มิถุนายน ค.ศ. 2025 โดยเดวิด แฟรงเคลกลับมารับหน้าที่กำกับอีกครั้ง และเคนเนธ บรานาห์ เข้ามาร่วมเป็นนักแสดงในภาคนี้

## อ้างอิง

หมวดหมู่:ภาพยนตร์อเมริกันที่ออกฉายในปี พ.ศ. 2569
หมวดหมู่:ภาพยนตร์อเมริกันในคริสต์ทศวรรษ 2020
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์ภาคต่ออเมริกัน
หมวดหมู่:ภาพยนตร์โดยทเวนตีท์เซนจูรีสตูดิโอส์
สะเหลิมไซ กมมะสิด

**สะเหลิมไซ กมมะสิด** (; เกิด 31 ตุลาคม ค.ศ. 1968) เป็นนักการเมืองชาวลาวที่ดำรงตำแหน่งรองนายกรัฐมนตรีลาวตั้งแต่ ค.ศ. เขาเคยดำรงตำแหน่งรัฐมนตรีว่าการกระทรวงต่างประเทศในเดือนเมษายน ค.ศ. 2016 ถึงพฤศจิกายน ค.ศ. 2024 เขาเป็นหนึ่งในสมาชิก 13 คนของโปลิตบูโรที่ 11 แห่งพรรคประชาชนปฏิวัติลาว

## ชีวิตและอาชีพ

สะเหลิมไซเกิดในแขวงหัวพัน ประเทศลาว เขาสำเร็จการศึกษาระดับปริญญาโท สาขาความสัมพันธ์ระหว่างประเทศ จาก Moscow State University of International Relations ในกรุงมอสโก ประเทศรัสเซีย ตั้งแต่ ค.ศ. 1986 ถึง 1992 และศึกษาต่อระดับปริญญาโท สาขาการศึกษาและพัฒนาระหว่างประเทศ ที่มหาวิทยาลัยโมแนช ประเทศออสเตรเลีย ตั้งแต่ ค.ศ. 1996 ถึง 1997 นอกจากพูดภาษาลาวแล้ว เขาสามารถพูดภาษารัสเซีย ภาษาฝรั่งเศส และภาษาอังกฤษได้อีกด้วย

ตลอดระยะเวลาที่รับราชการ สะเหลิมไซได้รับแต่งตั้งให้ดำรงตำแหน่งต่าง ๆ มากมาย โดยเคยดำรงตำแหน่งอธิบดีกรมองค์การระหว่างประเทศ กระทรวงการต่างประเทศ ตั้งแต่ ค.ศ. 2007 ถึง 2011 และดำรงตำแหน่งผู้ช่วยรัฐมนตรีว่าการกระทรวงการต่างประเทศ จากนั้นใน ค.ศ. 2012 ถึง 2013 เขาดำรงตำแหน่งผู้แทนถาวรของลาวประจำสหประชาชาติ เขาดำรงตำแหน่งรัฐมนตรีช่วยว่าการกระทรวงการต่างประเทศตั้งแต่ ค.ศ. 2014 ถึง 2016 เขาได้รับเลือกเป็นรัฐมนตรีว่าการกระทรวงการต่างประเทศในเดือนเมษายน ค.ศ. 2016 แล้วได้รับเลือกอีกครั้งเป็นสมัยที่สองในสภาแห่งชาติครั้งที่ 9 ในเดือนมีนาคม ค.ศ. 2021 ในเดือนมิถุนายน ค.ศ. 2022 เขาได้รับแต่งตั้งให้เป็นรองนายกรัฐมนตรี ในเดือนพฤศจิกายน ค.ศ. 2024 เขาย้ายไปที่สำนักงานนายกรัฐมนตรี และทองสะหวัน พมวิหานสืบทอดตำแหน่งรัฐมนตรีว่าการกระทรวงการต่างประเทศ

## ชีวิตส่วนตัว
เขาแต่งงานและมีลูกสาวสองคน พูดภาษาอังกฤษ ฝรั่งเศส และรัสเซียได้ เขายังเป็นแฟนฟุตบอลและกอล์ฟ

## รางวัลและเกียรติยศ
* เครื่องอิสริยาภรณ์แห่งมิตรภาพ (รัสเซีย, 2021)

## อ้างอิง

## แหล่งข้อมูลอื่น
* Ministry of Foreign Affairs of Laos

หมวดหมู่:สมาชิกคณะกรรมการกลางชุดที่ 10 แห่งพรรคประชาชนปฏิวัติลาว
หมวดหมู่:สมาชิกคณะกรรมการกลางชุดที่ 11 แห่งพรรคประชาชนปฏิวัติลาว
หมวดหมู่:สมาชิกโปลิตบูโรที่ 11 แห่งพรรคประชาชนปฏิวัติลาว
หมวดหมู่:รองนายกรัฐมนตรีลาว
หมวดหมู่:รัฐมนตรีว่าการกระทรวงต่างประเทศลาว
หมวดหมู่:รัฐมนตรีของรัฐบาลลาว
หมวดหมู่:นักการเมืองพรรคประชาชนปฏิวัติลาว
หมวดหมู่:บุคคลจากแขวงหัวพัน
หมวดหมู่:ศิษย์จากมหาวิทยาลัยโมแนช
ภาษาถิ่นสึงารุ

**ภาษาถิ่นสึงารุ** () เป็นภาษาถิ่นของญี่ปุ่นที่พูดกันในจังหวัดอาโอโมริตะวันตก

ภาษาถิ่นสึงารุมีชื่อเสียงว่ามีความแตกต่างจากภาษาญี่ปุ่นมาตรฐานอย่างมากสำหรับผู้ที่ไม่ใช่เจ้าของภาษาพื้นเมือง จนกระทั่งแม้แต่คนที่อาศัยอยู่ในจังหวัดเดียวกันอาจมีปัญหาในการทำความเข้าใจ ใน ค.ศ. 1988 บรรดาผู้ชื่นชอบภาษาถิ่นสึงารุได้ประกาศให้วันที่ 23 ตุลาคมของทุกปีเป็นวันภาษาถิ่นสึงารุ () โดยวันที่ 23 ตุลาคมเป็นวันครบรอบการเสียชีวิตของทากงิ เคียวโซะ กวีชื่อดังที่เขียนในภาษาถิ่นสึงารุ

ในสึรุตะ มีการแข่งขันสึงารุ-เบ็ง () ในฤดูร้อนประจำปี ซึ่งมีทีมชาวต่างชาติสร้างละครสั้นหรือการแสดงที่มักมีอารมณ์ขันโดยใช้ภาษาถิ่น ในเดือนมิถุนายน ค.ศ. 2009 รายการสั้นที่มีการแข่งขันได้ออกอากาศทั่วประเทศผ่านทาง NHK

## ตัวอย่าง
บางครั้งคำศัพท์เหล่านี้แตกต่างจากคำศัพท์ในภาษาญี่ปุ่นมาตรฐานมาก

## หมายเหตุ

## อ้างอิง

## แหล่งข้อมูลอื่น
*  Tsugaru-ben dictionary
*  Suzumeko (Aozora Bunko) - a Tsugaru-ben short novel by Osamu Dazai
* 
* 
* 
*
แทฮันซินมุน

***แทฮันซินมุน*** () หรือ ***เดอะไดฮันเพรสส์*** () เป็นหนังสือพิมพ์ภาษาเกาหลีที่ตีพิมพ์ในจักรวรรดิเกาหลีเมื่อ ค.ศ. 1907 ถึง 1910

หนังสือพิมพ์นี้เป็นหนังสือพิมพ์สืบทอดของหนังสือพิมพ์*[[มันเซโบ]]*ก่อนหน้าใน ค.ศ. 1906–1907 *มันเซโบ*เป็นหนังสือพิมพ์ที่เชื่อมโยงกับลัทธิช็อนโด หนังสือพิมพ์และลัทธินี้ได้วิพากษ์วิจารณ์การรุกรานอธิปไตยเกาหลีของญี่ปุ่น มีรายงานว่าแม้แต่จักรพรรดิโคจงแห่งเกาหลีก็ยังทรงโปรดปรานหนังสือพิมพ์นี้ อย่างไรก็ตาม ท้ายที่สุดหนังสือพิมพ์ก็ปิดตัวลงในวันที่ 29 มิถุนายน ค.ศ. 1907 เนื่องจากประสบปัญหาทางการเงิน

Lee Wan-yong รัฐมนตรีชาวเกาหลีที่สนับสนุนญี่ปุ่นคนสำคัญ ต้องการก่อตั้งหนังสือพิมพ์ที่สนับสนุนแนวคิดของเขา และได้จัดการให้  อดีตหัวหน้านักเขียนของ*มันเซโบ* ซื้อหนังสือพิมพ์และอุปกรณ์อำนวยความสะดวกเดิม จากนั้นจึงได้เปลี่ยนเป็น*แทฮันซินมุน*ที่สนับสนุนญี่ปุ่น

หนังสือพิมพ์นี้มีสำนักงานใหญ่อยู่ในพื้นที่ที่ปัจจุบันคือแขวงฮเวฮย็อน โซล มีต้นทุน 20,000 วอน ประธานหนังสือพิมพ์คือ Yi In-jik บรรณาธิการ  และหัวหน้านักเขียน Ch'oe Yŏng-su () หนังสือพิมพ์ฉบับนี้ส่งเสริมวาระการประชุมของ Lee และองค์กร Iljinhoe ของเขา ตามรายงานของ*[[แทฮันแมอิลซินโบ]]* หนังสือพิมพ์นี้ได้รับเงินจากกระทรวงการคลังของรัฐบาลประมาณ 500 วอนต่อเดือน และได้รับเงินบริจาค 1,000 วอนจาก Lee ในเดือนพฤศจิกายน ค.ศ. 1909 เพื่อสนับสนุนการซื้อเครื่องพิมพ์แบบตัวพิมพ์เคลื่อนที่

หนังสือพิมพ์ฉบับนี้สนับสนุนญี่ปุ่นอย่างเหนียวแน่นจนกระทั่งสิ้นสุด หลังการลอบสังหารอดีตผู้ตรวจราชการเกาหลี อิโต ฮิโรบูมิ โดย An Jung-geun นักเคลื่อนไหวเพื่อเอกราชของเกาหลี หนังสือพิมพ์ฉบับนี้ร่วมกับหนังสือพิมพ์อื่น ๆ ที่สนับสนุนญี่ปุ่น เช่น  **' มีส่วนร่วมในพิธีรำลึกถึงอิโต

หลัง[[สนธิสัญญาญี่ปุ่น–เกาหลี ค.ศ. 1910|การผนวกเกาหลีเข้าในจักรวรรดิญี่ปุ่นอย่างเป็นทางการ]]ไม่นานใน ค.ศ. 1910 หนังสือพิมพ์นี้จำต้องเปลี่ยนชื่อ โดยเปลี่ยนชื่อเป็น ***ฮันยังซินมุน**' () ชั่วครู่ แต่ถูกยกเลิกและรวมเข้ากับหนังสือพิมพ์เกาหลีที่สนับสนุนญี่ปุ่นอีกฉบับชื่อ *แมอิลซินโบ'' ในวันที่ 1 กันยายน ค.ศ. 1910

## อ้างอิง
เหยียนหฺวางจื่อซุน

***เหยียนหฺวางจื่อซุน*** () เป็นคำที่ใช้แทนชาวจีนและแสดงถึงอัตลักษณ์ทางชาติพันธุ์วัฒนธรรมที่มีรากฐานมาจากบรรพบุรุษร่วมกันซึ่งเชื่อมโยงกับต้นกำเนิดในตำนาน 

คำนี้สื่อถึง เหยียนตี้ (炎帝) และหฺวางตี้ (黃帝) สองบุคคลในตำนานที่ได้รับการยกย่องว่าเป็นบรรพบุรุษผู้ก่อตั้งกลุ่มชนหฺวาเซี่ย ซึ่งถือเป็นบรรพบุรุษของชาวฮั่น คำนี้ใช้เรียกกลุ่มชาติพันธุ์ฮั่นเป็นหลักเป็นการเฉพาะอย่างยิ่ง เนื่องจากคำนี้ไม่รวมถึงกลุ่มคนที่สืบเชื้อสายมาจากบรรพบุรุษในตำนานเหล่านี้

## การใช้งานสมัยใหม่
ชาวจีนยังคงเรียกตนเองด้วยคำนี้จนถึงปัจจุบัน

หม่า อิงจิ่ว ผู้ดำรงตำแหน่งประธานาธิบดีแห่งสาธารณรัฐจีน (ไต้หวัน) ใช้คำนี้เพื่ออ้างถึงชาวจีนทุกคนในบริบทของมุมมองของเขาเกี่ยวกับความสัมพันธ์ระหว่างสองฝั่งช่องแคบ ที่มาของคำนี้ถูกกล่าวถึงว่า *เหยียนหฺวางชื่อโจ้ว* () ในเพลงธงชาติสาธารณรัฐจีน

## ดูเพิ่ม
*ประติมากรรมใหญ่เหยียนตี้และหฺวางตี้
*หฺวาเซี่ย สมาพันธรัฐของกลุ่มชนก่อนรัฐฉิน
**เหยียนหฺวาง กลุ่มบรรพบุรุษรอบแม่น้ำหฺวาง

## อ้างอิง

หมวดหมู่:วัฒนธรรมจีน
หมวดหมู่:เทพปกรณัมจีน
หมวดหมู่:ชาวฮั่น
หมวดหมู่:อัตลักษณ์ร่วม
หมวดหมู่:ประเพณีจีน
หฺวาเซี่ย

***หฺวาเซี่ย*** เป็นแนวคิดทางประวัติศาสตร์แทนชาติจีน และมาจากความตระหนักรู้ในตนเองเกี่ยวกับบรรพบุรุษทางวัฒนธรรมร่วมกันโดยประชากรบรรพบุรุษของชาวฮั่น

## รากศัพท์
หลักฐานยืนยันแนวคิด*หฺวาเซี่ย*ที่เก่าแก่ที่สุดที่ยังหลงเหลืออยู่คือใน*[[จั่วจฺว้าน]]* ซึ่งเป็นเรื่องเล่าและคำอธิบายทางประวัติศาสตร์ที่ประพันธ์ก่อน 300 ปีก่อนคริสตกาล ในจั่วจฺว้าน หฺวาเซี่ยหมายถึงรัฐส่วนกลาง (中國 *[[ชื่อของประเทศจีน#จงกั๋ว|จงกั๋ว]]*) ในหุบเขาแม่น้ำหฺวาง ซึ่งเป็นถิ่นที่อยู่ของชาวหฺวาเซี่ย เชื้อชาติเทียบเท่ากับชาวจีนฮั่นในวาทกรรมก่อนจักรวรรดิ ซึ่งกล่าวกันว่าสืบเชื้อสายมาจากหฺวางตี้

ขง หยิ่งต๋า นักขงจื๊อ ระบุว่า *เซี่ย* ( 'ยิ่งใหญ่') หมายถึง 'ความยิ่งใหญ่' () ในมารยาทตามพิธีการของรัฐส่วนกลาง ขณะที่ *หฺวา* ( 'ดอกไม้', 'เบ่งบาน') ใช้เพื่ออ้างอิงถึงความงาม () ในชุด*[[ฮั่นฝู]]*ที่ชาวเมืองเหล่านั้นสวมใส่

## ประวัติ

## หมายเหตุ

## อ้างอิง

หมวดหมู่:กลุ่มชนโบราณในประเทศจีน
หมวดหมู่:คำและวลีภาษาจีน
หมวดหมู่:ชาวฮั่น
หมวดหมู่:ชื่อของประเทศจีน